
ΑΠΟΦΑΣΕΙ Σ 

Αριθμ. απόφ. 205/2013 

Κανονισμός για την Ασφάλεια και την Ακεραιότητα 
Δικτύων και Υπηρεσιών Ηλεκτρονικών Επικοινωνιών. 

Η ΑΡΧΗ ΔΙΑΣΦΑΛΙΣΗΣ ΤΟΥ ΑΠΟΡΡΗΤΟΥ 
ΤΩΝ ΕΠΙΚΟΙΝΩΝΙΩΝ (Α.Δ.Α.Ε.) 

(Συνεδρίαση της 03.07.2013) 

Έχοντας υπόψη: 

1. Τις διατάξεις: 

α. του άρθρου 37 του ν.4070/2012 «Ρυθμίσεις Ηλεκτρο¬ 
νικών Επικοινωνιών, Μεταφορών, Δημοσίων Έργων και 
άλλες διατάξεις» (ΦΕΚ Α' 82/2012), 
β. των Οδηγιών 2002/21/ΕΚ σχετικά με κοινό κανονι¬ 
στικό πλαίσιο για δίκτυα και υπηρεσίες ηλεκτρονικών 
επικοινωνιών, 2002/19/ΕΚ σχετικά με την πρόσβαση σε 
δίκτυα ηλεκτρονικών επικοινωνιών και συναφείς ευκο¬ 
λίες καθώς και με τη διασύνδεσή τους, 2002/20/ΕΚ για 
την αδειοδότηση δικτύων και υπηρεσιών ηλεκτρονικών 
επικοινωνιών, καθώς και της Οδηγίας 2009/140/ΕΚ του 
Ευρωπαϊκού Κοινοβουλίου και του Συμβουλίου της 25ης 
Νοεμβρίου 2009, ιδίως το άρθρο 1 παρ.15 αυτής, 
γ. του ν.3115/2003 «Αρχή Διασφάλισης του Απορρήτου 
των Επικοινωνιών» (ΦΕΚ Α' 47/2003), όπως ισχύει, 
δ. του ν.3674/2008 «Ενίσχυση του θεσμικού πλαισίου 
διασφάλισης του απορρήτου της τηλεφωνικής επικοι¬ 
νωνίας και άλλες διατάξεις» (ΦΕΚ ΑΊ36/2008), 
ε. του ν.703/1977 «Ελεγχος Μονοπωλίων-Ολιγοπωλίων- 
Ελεύθερος Ανταγωνισμός» (ΦΕΚ 278/Α/1977), ο οποίος 
αντικαταστάθηκε με το ν.3959/2011 «Προστασία του 
ελεύθερου ανταγωνισμού» (ΦΕΚ 93/Α/2011), όπως ισχύει, 

2. Τ ις απαντήσεις των ενδιαφερομένων φορέων, όπως 
διατυπώθηκαν στο πλαίσιο της σχετικής δημόσιας δια- 
βούλευσης, η οποία έλαβε χώρα κατά το διάστημα από 
09.04.2013 έως 17.05.2013, 

3. Τις υπ’ αριθμ.224/2013 και 234/2013 εισηγήσεις προς 
την Ολομέλεια της Α.Δ.Α.Ε., 

4. Τα Πρακτικά των συνεδριάσεων της Ολομέλειας 
της Α.Δ.Α.Ε. της 26.06.2013 και 03.07.2013, 

5. Το γεγονός ότι από τις διατάξεις της παρούσας 
δεν προκαλείται δαπάνη για το τρέχον και τα επόμε¬ 
να οικονομικά έτη εις βάρος του Κρατικού Προϋπολο¬ 
γισμού, αποφασίζει: 


Την έκδοση του παρόντος Κανονισμού, οι διατάξεις 
του οποίου έχουν ως ακολούθως: 

Αρθρο 1 

Σκοπός - Πεδίο Εφαρμογής 

Με τον παρόντα Κανονισμό καθορίζονται τα τεχνικά 
και οργανωτικά μέτρα που πρέπει να λαμβάνουν οι επι¬ 
χειρήσεις που παρέχουν δημόσια δίκτυα επικοινωνιών ή 
υπηρεσίες ηλεκτρονικών επικοινωνιών που διατίθενται 
στο κοινό (εφεξής καλούμενοι για λόγους συντομίας 
«οι πάροχοι»), για: 

α) Την κατάλληλη διαχείριση του κινδύνου όσον αφο¬ 
ρά στην ασφάλεια των δικτύων και υπηρεσιών, ώστε να 
εξασφαλίζεται επίπεδο ασφάλειας ανάλογο προς τον 
υφιστάμενο κίνδυνο. 

β) Την αποτροπή και ελαχιστοποίηση των επιπτώσε¬ 
ων από περιστατικά ασφάλειας που επηρεάζουν τους 
χρήστες και τα διασυνδεμένα δίκτυα. 

γ) Την ακεραιότητα των δικτύων τους, ώστε να δια¬ 
σφαλίζεται η συνέχεια της παροχής των υπηρεσιών που 
διανέμονται μέσω των δικτύων αυτών. 

Αρθρο 2 

Ορισμοί 

Για την εφαρμογή του παρόντος Κανονισμού οι ακό¬ 
λουθοι όροι έχουν την έννοια που τους αποδίδεται 
παρακάτω: 

Ακεραιότητα δικτύων: Η κατάσταση κατά την οποία 
το δίκτυο διατηρεί τη λειτουργικότητα για την οποία 
έχει σχεδιαστεί. 

Περιστατικό ασφάλειας: Ένα γεγονός το οποίο επη¬ 
ρεάζει την ακεραιότητα του δημοσίου δικτύου ηλεκτρο¬ 
νικών επικοινωνιών ή τη συνέχεια παροχής υπηρεσιών 
ηλεκτρονικών επικοινωνιών που διατίθενται στο κοινό. 
Στο πλαίσιο του παρόντος, δεν εμπίπτουν γεγονότα 
που επηρεάζουν το απόρρητο των επικοινωνιών κα¬ 
θώς και προγραμματισμένες εργασίες συντήρησης ή 
αναβάθμισης συστημάτων, οι οποίες επηρεάζουν τη 
συνέχεια παροχής υπηρεσιών, στο βαθμό που αυτές 
υλοποιούνται σύμφωνα με το προγραμματισμένο για 
τον πάροχο χρονοδιάγραμμα. 

Συστήματα Δικτύου και Υπηρεσιών (ΣΔΥ): Το υλικό και 
λογισμικό του παρόχου που είναι απαραίτητο για τη 
λειτουργία του δικτύου και την παροχή υπηρεσιών ηλε¬ 
κτρονικών επικοινωνιών καθώς και τα συστήματα δια- 

χείρισης και εποπτείας αυτών. Αναφέρονται ενδεικτικά 
τα μέσα μετάδοσης και διασύνδεσης, οι μεταγωγείς, οι 
δρομολογητές, τα συστήματα για την πρόσβαση στο 
διαδίκτυο και οι εξυπηρετητές ηλεκτρονικού ταχυδρο¬ 
μείου. 

Για τους υπόλοιπους όρους ισχύουν οι ορισμοί που 
περιλαμβάνονται στο ν.4070/2012 «Ρυθμίσεις Ηλεκτρο¬ 
νικών Επικοινωνιών, Μεταφορών, Δημοσίων Έργων και 
άλλες διατάξεις» (ΦΕΚ Α’ 82/2012), όπως ισχύει. 

Άρθρο 3 

Γενικοί Όροι και Υποχρεώσεις Παροχών 

1. Ο πάροχος οφείλει να λαμβάνει όλα τα κατάλληλα 
τεχνικά και οργανωτικά μέτρα για την ικανοποίηση του 
σκοπού του Άρθρου 1 του παρόντος Κανονισμού. 

2. Σε περίπτωση που αποφασιστεί από την Εθνική 
Επιτροπή Τηλεπικοινωνιών και Ταχυδρομείων (Ε.Ε.Τ.Τ.) 
η υποβολή κατ' άρθρο 37 παρ.7 του ν.4070/2012 τεκμη¬ 
ριωμένης πολιτικής ασφάλειας, ο πάροχος οφείλει να 
τηρεί αρχείο με αναλυτική αντιστοίχιση της πολιτικής 
ασφάλειας με τις απαιτήσεις του παρόντος Κανονισμού. 

3. Κάθε αδυναμία συμμόρφωσης με τις απαιτήσεις 
που ορίζονται στον παρόντα Κανονισμό, η οποία, ενδει¬ 
κτικά μπορεί να οφείλεται σε μη εφαρμοσιμότητα ή σε 
τεχνική αδυναμία κάλυψης συγκεκριμένων απαιτήσεων, 
καταγράφεται και τεκμηριώνεται επαρκώς. 

4. Για την υλοποίηση των μέτρων και των απαιτήσεων 
του παρόντος Κανονισμού, ορίζονται, τεκμηριώνονται, 
εφαρμόζονται και αναθεωρούνται συγκεκριμένες διαδι¬ 
κασίες και οργανωτικές δομές. Επίσης, ορίζονται συγκε¬ 
κριμένες διοικητικές οντότητες ή φυσικά πρόσωπα και 
επιφορτίζονται με συγκεκριμένες αρμοδιότητες σχετικά 
με την εφαρμογή των μέτρων. 

5. Ο πάροχος οφείλει να ορίσει συγκεκριμένο εργαζό¬ 
μενό του ως Υπεύθυνο για την Ασφάλεια και την Ακεραι¬ 
ότητα των Δικτύων και Υπηρεσιών του, επιφορτισμένο 
με την ευθύνη ελέγχου της υλοποίησης των μέτρων 
και των απαιτήσεων του παρόντος Κανονισμού. Ο πά¬ 
ροχος οφείλει να κοινοποιεί στην Α.Δ.Α.Ε. τα στοιχεία 
επικοινωνίας του εκάστοτε Υπευθύνου που έχει οριστεί. 

6. Με την επιφύλαξη των διατάξεων των ν.3471/2006 
(ΦΕΚ Α133), ν.3783/2009 (ΦΕΚ ΑΊ36) και ν.3917/2011 (ΦΕΚ 
Α’22), όπως ισχύουν, καθώς και του άρθρου 5 παρ.9 εδ.β’ 
της υπ’αριθμ.675/7 Απόφασης της Ε.Ε.Τ.Τ. «Υποβολή Ανα¬ 
φορών Παροχών σχετικά με την Αδιάλειπτη Λειτουργία 
Δικτύων και Υπηρεσιών Ηλεκτρονικών Επικοινωνιών» 
(ΦΕΚ Β’ 107/2013), ο πάροχος υποχρεούται να διατηρεί 
τα στοιχεία για τα οποία προβλέπεται η υποχρέωση 
τήρησης στα άρθρα 4 έως 19 του παρόντος Κανονισμού, 
για χρονικό διάστημα δύο (2) ετών από την καταγραφή 
ή τη δημιουργία του αντίστοιχου τηρούμενου στοιχείου. 

7. Ο πάροχος ευθύνεται για το σύνολο των πράξεων 
οποιουδήποτε συνεργάτη, φυσικού ή νομικού προσώπου, 
χρησιμοποιεί για την κατασκευή, εγκατάσταση, συντή¬ 
ρηση ή λειτουργία του δικτύου του και για την παροχή 
των υπηρεσιών ηλεκτρονικών επικοινωνιών. Ο πάροχος 
οφείλει να ενημερώνει προσηκόντως τους συνεργάτες 
του σχετικά με τα τηρούμενα μέτρα για την Ασφάλεια 
και την Ακεραιότητα των Δικτύων και Υπηρεσιών του, 
λαμβάνοντας υπόψη τη φύση της παρεχόμενης εργα¬ 
σίας, και να απαιτεί την αποδοχή, εκ μέρους τους, της 
υποχρέωσης τήρησης εκείνων των μέτρων ασφάλειας 
που έχουν εφαρμογή σύμφωνα με την εργασία που 


προσφέρει ο καθένας από αυτούς. 

8. Σε περιπτώσεις εκτάκτων αναγκών ο πάροχος οφεί¬ 
λει να συνεργάζεται κατά τις κείμενες διατάξεις με τις 
Αρμόδιες Αρχές, και να εφαρμόζει όποτε αυτό είναι 
αναγκαίο σχέδιο εκτάκτων αναγκών, με το οποίο θα 
προσδιορίζεται η διαδικασία με την οποία θα παρέχει 
υπηρεσίες σε περιοχές που έχουν κηρυχτεί σε έκτακτη 
ανάγκη και για όσο διάστημα αυτή υφίσταται σύμφωνα 
με την κείμενη νομοθεσία. 

9. Ο πάροχος πρέπει να συμμορφώνεται με πρότυπα 
ή προδιαγραφές που θεσπίζονται σε κοινοτικό επίπε¬ 
δο, χαρακτηρίζονται ως υποχρεωτικές και έχουν δημο- 
σιευθεί σε κατάλογο προτύπων ή και προδιαγραφών 
στην Επίσημη Εφημερίδα των Ευρωπαϊκών Κοινοτή¬ 
των για την παροχή υπηρεσιών, τεχνικών διεπαφών ή 
και λειτουργιών δικτύων. Σε περίπτωση που δεν έχουν 
δημοσιευθεί τέτοια πρότυπα και προδιαγραφές, εφαρ¬ 
μόζονται πρότυπα ή και προδιαγραφές που θεσπίζονται 
από τους Ευρωπαϊκούς Οργανισμούς Τυποποίησης και 
έχουν υιοθετηθεί με αποφάσεις του Υπουργού Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων. Ελλείψει τέτοιων προτύπων ή και προδιαγρα¬ 
φών, εφαρμόζονται διεθνή πρότυπα ή συστάσεις που 
εγκρίνονται από τη Διεθνή Ένωση Τηλεπικοινωνιών (ΙΤΨ), 
τον Διεθνή Οργανισμό Τυποποίησης (130) ή τη Διεθνή 
Ηλεκτροτεχνική Επιτροπή (ΙΕΟ). Ο πάροχος εφαρμόζει 
την τελευταία έκδοση των προτύπων αυτών. 

Αρθρο 4 

Ανάλυση Επιχειρησιακών Επιπτώσεων 

1. Ο πάροχος υλοποιεί Ανάλυση Επιχειρησιακών Επι¬ 
πτώσεων, με την οποία εντοπίζει και καταγράφει τις 
επιχειρησιακές λειτουργίες και τους πόρους που υπο¬ 
στηρίζουν τις λειτουργίες αυτές και σχετίζονται ή μπο¬ 
ρεί να επηρεάσουν την ακεραιότητα του δικτύου και τη 
διαθεσιμότητα των υπηρεσιών. 

2. Ο πάροχος προσδιορίζει τις επιπτώσεις που δύνα- 
νται να επέλθουν από γεγονότα που μπορεί να επηρεά¬ 
σουν τις επιχειρησιακές λειτουργίες της παραγράφου 1. 

3. Ο πάροχος κατηγοριοποιεί τις επιχειρησιακές λει¬ 
τουργίες σύμφωνα με την προτεραιότητα αποκατάστα¬ 
σής τους προκειμένου να επηρεάζεται στο ελάχιστο η 
λειτουργία του δικτύου και η διαθεσιμότητα των υπη¬ 
ρεσιών. Προς τούτο λαμβάνονται υπόψη, μεταξύ άλλων, 
ο αριθμός των χρηστών που επηρεάζεται από τη μη 
διαθεσιμότητα της υπηρεσίας, η γεωγραφική έκταση 
που εξυπηρετεί κάθε πόρος, καθώς και η γεωγραφική 
θέση αυτού. 

4. Ο πάροχος καθορίζει τους πόρους (ΣΔΥ, εγκατα¬ 
στάσεις, προσωπικό) που απαιτούνται για τη συνέχι¬ 
ση κάθε επιχειρησιακής λειτουργίας, καθώς και τυχόν 
εξαρτήσεις αυτών. 

5. Ο πάροχος αναθεωρεί περιοδικά, και κατ’ ελάχι- 
στον ανά δύο (2) έτη, την Ανάλυση Επιχειρησιακών 
Επιπτώσεων λαμβάνοντας υπόψη: α) επιχειρησιακές, 
οργανωτικές, ή τεχνολογικές αλλαγές, β) αλλαγές στο 
νομοθετικό πλαίσιο, σε εθνικό ή κοινοτικό επίπεδο 
γ) τα αποτελέσματα των διενεργούμενων ελέγχων και 
δ) άλλα δεδομένα τα οποία οφείλει να λάβει υπόψη του. 

6. Ο πάροχος τηρεί καταγεγραμμένα τα ακόλουθα: 
α) περιγραφή της εφαρμοσθείσας μεθοδολογίας Ανάλυ¬ 
σης Επιχειρησιακών Επιπτώσεων, β) τα αποτελέσματα 
της Ανάλυσης Επιχειρησιακών Επιπτώσεων και γ) τα 

ενδιάμεσα αποτελέσματα μεταξύ όλων των σταδίων 
προκειμένου όλη η διαδικασία να είναι τεκμηριωμένη 
και πλήρης. 

Άρθρο 5 

Αξιολόγηση Επικινδυνότητας 

1. Ο πάροχος, λαμβάνοντας υπόψη την Ανάλυση Επι¬ 
χειρησιακών Επιπτώσεων πραγματοποιεί Αξιολόγηση 
Επικινδυνότητας με σκοπό την αναγνώριση των απειλών 
στην ακεραιότητα του δικτύου και τη διαθεσιμότητα 
των υπηρεσιών. 

2. Ο πάροχος αναγνωρίζει και εξετάζει τόσο ενδογε¬ 
νείς απειλές, οι οποίες εξαρτώνται από το επίπεδο της 
εσωτερικής αξιοπιστίας, ασφάλειας και ανθεκτικότητας 
του δικτύου, όσο και εξωγενείς απειλές, όπως καιρικές 
συνθήκες, φυσικές καταστροφές, ατυχήματα και πράξεις 
δολιοφθοράς, οι οποίες μπορούν να προκαλέσουν προ¬ 
σωρινή ή παρατεταμένη διακοπή των επιχειρησιακών 
λειτουργιών. Επίσης, εξετάζει απειλές, οι οποίες ενδε¬ 
χομένως προέρχονται από άλλα διασυνδεόμενα δίκτυα. 

3. Ο πάροχος καταρτίζει κατάλογο με τις διαφορετι¬ 
κές εκτιμώμενες απειλές που δύνανται να εκδηλωθούν 
σε πόρους του. 

4. Ο πάροχος καταρτίζει κατάλογο με την ταξινόμηση 
των πόρων του, λαμβάνοντας υπόψη τις απειλές που 
μπορεί να τους επηρεάσουν. 

5. Ο πάροχος αναγνωρίζει τα ευάλωτα σημεία και τις 
αδυναμίες των πόρων (ΣΔΥ, εγκαταστάσεις, προσωπικό), 
που απαιτούνται για τη συνέχιση κάθε επιχειρησιακής 
λειτουργίας. 

6. Ο πάροχος, στο πλαίσιο της Αξιολόγησης Επικινδυ- 
νότητας που πραγματοποιεί και λαμβάνοντας υπόψη τα 
ευάλωτα σημεία και τις αδυναμίες της παραγράφου 5 
του παρόντος άρθρου, αξιολογεί την πιθανότητα πραγ¬ 
ματοποίησης των απειλών που έχει αναγνωρίσει και 
εκτιμά την επίδρασή τους στη λειτουργία του δικτύου 
και των παρεχόμενων υπηρεσιών. 

7. Ο πάροχος λαμβάνει υπόψη τα αποτελέσματα της 
Αξιολόγησης Επικινδυνότητας, προσδιορίζει τον τρό¬ 
πο με τον οποίο θα αντιμετωπίσει τους κινδύνους που 
σχετίζονται με τις επιχειρησιακές λειτουργίες και εφαρ¬ 
μόζει τα κατάλληλα μέτρα για την αντιμετώπισή τους. 

8. Ο πάροχος προσδιορίζει και εφαρμόζει διαδικασίες 
αξιολόγησης της αποτελεσματικότητας των μέτρων 
που εφαρμόζει. 

9. Ο πάροχος αναθεωρεί την Αξιολόγηση Επικιν- 
δυνότητας περιοδικά, και κατ’ ελάχιστον ανά δύο (2) 
έτη, λαμβάνοντας υπόψη: α) την αποτελεσματικότητα 
των εφαρμοζόμενων μέτρων, β) την αναγνώριση νέων 
απειλών, γ) οργανωτικές ή τεχνολογικές αλλαγές, δ) 
αλλαγές στο νομοθετικό πλαίσιο, σε εθνικό ή κοινο¬ 
τικό επίπεδο, ε) τα αποτελέσματα των ελέγχων που 
πραγματοποιούνται από τις Ελεγκτικές Αρχές και τις 
σχετικές υποδείξεις τους και στ) άλλα γεγονότα που θα 
έθεταν νέα δεδομένα τα οποία οφείλει να λάβει υπόψη 
του ο πάροχος. 

10. Ο πάροχος τηρεί καταγεγραμμένα: α) την περι¬ 
γραφή της εφαρμοσθείσας μεθοδολογίας Αξιολόγησης 
Επικινδυνότητας, β) τα αποτελέσματα της Αξιολόγησης 
Επικινδυνότητας (ευάλωτα σημεία, αδυναμίες που έχει 
αναγνωρίσει, κινδύνους που έχει αξιολογήσει), γ) τα 
προτεινόμενα μέτρα και δ) τα ενδιάμεσα αποτελέσματα 
μεταξύ όλων των σταδίων προκειμένου όλη η διαδικασία 


να είναι τεκμηριωμένη και πλήρης. 

Αρθρο 6 

Επιχειρησιακή Συνέχεια 

1. Για την εξασφάλιση Επιχειρησιακής Συνέχειας, ο πά¬ 
ροχος υποχρεούται να τηρεί τις ακόλουθες απαιτήσεις: 

α) ορίζει το προσωπικό που εμπλέκεται στην περί¬ 
πτωση που απειλείται η επιχειρησιακή συνέχεια του 
παρόχου, καθώς και του ρόλου και των αρμοδιοτήτων 
του προσωπικού αυτού, 

β) ορίζει τις συνθήκες κατά τις οποίες ενεργοποιού¬ 
νται τα μέτρα για την εξασφάλιση της Επιχειρησιακής 
Συνέχειας και το εξουσιοδοτημένο για την ενεργοποί¬ 
ησή τους προσωπικό, 

γ) ορίζει τις διαδικασίες διάχυσης πληροφορίας στο 
αρμόδιο προσωπικό σχετικά με το εκάστοτε πρόβλημα, 
δ) ορίζει τις λειτουργικές διαδικασίες για την ανάλυση 
και εκτίμηση του προβλήματος, 
ε) ορίζει τις ενέργειες κατά προτεραιότητα, τις δια¬ 
δικασίες και τους πόρους που απαιτούνται για την 
αποκατάσταση του δικτύου και των υπηρεσιών και το 
χρονοδιάγραμμα υλοποίησης, 
στ) ορίζει τους εκτιμώμενους χρόνους αποκατάστα¬ 
σης (Βοοονσιγ Τίπιο ΟόίβοΙίνβε) σε διαφορετικές συν¬ 
θήκες βλάβης, 

ζ) ορίζει τους τρόπους και στοιχεία επικοινωνίας του 
προσωπικού του παρόχου με τεχνικούς, προμηθευτές, 
εργολάβους του παρόχου, με παρόχους άλλων δικτύων 
καθώς και διαδικασίες συνεργασίας μεταξύ τους, που 
αφορούν στην υλοποίηση των μέτρων για την εξασφά¬ 
λιση της Επιχειρησιακής Συνέχειας, 
η) ορίζει τις πληροφορίες σχετικά με τη διαθεσιμό¬ 
τητα εξοπλισμού αντικατάστασης, 
θ) ορίζει την αξιολόγηση των μέτρων που ελήφθησαν 
για την επίλυση συγκεκριμένου προβλήματος και διαδι¬ 
κασίες αναθεώρησης των μέτρων για την εξασφάλιση 
της Επιχειρησιακής Συνέχειας. 

2. Ο πάροχος προσδιορίζει τα απαιτούμενα μέτρα, 
με στόχο τη διατήρηση της διαθεσιμότητας του δι¬ 
κτύου και των υπηρεσιών που παρέχονται στο κοινό 
και τη διατήρηση του υψηλότερου δυνατού επιπέδου 
υπηρεσιών, για την ανταπόκριση στις απαιτήσεις των 
δημοσίων Αρχών σε περίπτωση καταστρεπτικής βλάβης 
ή ανωτέρας βίας. 

3. Ο πάροχος ορίζει προσωπικό, το οποίο θα είναι 
υπεύθυνο για την εκπόνηση και την αναθεώρηση των 
μέτρων Ανάκαμψης από Καταστροφή. 

4. Τα μέτρα για την τήρηση των ανωτέρω απαιτήσεων 
αναθεωρούνται και αναπροσαρμόζονται από τον πάρο- 
χο σε τακτά χρονικά διαστήματα, λαμβάνοντας υπόψη 
περιστατικά ασφάλειας που ενδεχομένως έλαβαν χώρα 
κατά το παρελθόν και αποτελέσματα που προκύπτουν 
από δοκιμές και ασκήσεις. 

5. Ο πάροχος τηρεί καταγεγραμμένα τα μέτρα της 
προηγούμενης παραγράφου, καθώς και τα ενδιάμεσα 
αποτελέσματα μεταξύ όλων των σταδίων εκπόνησης 
των ανωτέρω μέτρων, προκειμένου όλη η διαδικασία 
να είναι τεκμηριωμένη και πλήρης. 

Αρθρο 7 

Έλεγχοι Αποτελεσματικότητας 

1. Ο πάροχος οφείλει να ελέγχει το δίκτυό του και 
να προβαίνει σε προγραμματισμένες ασκήσεις (δοκι- 

μες), τεχνικούς ελέγχους διείσδυσης (ροηθΐΓεΙίοπ ΙοεΙε) 
και αξιολόγηση αδυναμιών ασφάλειας (νυΙηθΓαόίΙίίγ 

335θ55ΙΤ1θηΙ). 

2. Ο πάροχος οφείλει να διαθέτει καταγεγραμμένες 
διαδικασίες βάσει των οποίων πραγματοποιούνται οι 
συγκεκριμένοι έλεγχοι. Η συχνότητα και το εύρος των 
ελέγχων καθορίζεται από τους κινδύνους που έχουν 
αναγνωριστεί και από τα εφαρμοζόμενα μέτρα ασφά¬ 
λειας. 

3. Ο πάροχος λαμβάνει υπόψη του τα αποτελέσματα 
των ελέγχων, προσδιορίζει τις διορθωτικές ενέργειες 
και τροποποιεί και ενημερώνει τα σχέδιά του σύμφωνα 
με αυτές. 

4. Ο πάροχος τηρεί καταγεγραμμένα τα ακόλουθα: 
α) περιγραφή της εφαρμοσθείσας μεθοδολογίας ελέγ¬ 
χων, β) τα αποτελέσματα των ελέγχων του παρόντος 
άρθρου, γ) τα ενδιάμεσα αποτελέσματα μεταξύ όλων των 
σταδίων εκπόνησης των ανωτέρω ελέγχων, προκειμένου 
όλη η διαδικασία να είναι τεκμηριωμένη και πλήρης. 

Άρθρο 8 

Αποδεκτή Χρήση 

1. Οι εργαζόμενοι και συνεργάτες του παρόχου οφεί¬ 
λουν να συμμορφώνονται προς τα μέτρα που προβλέ- 
πονται στον παρόντα Κανονισμό. 

Για το σκοπό αυτό, ο πάροχος οφείλει να καταγράφει 
τον τρόπο με τον οποίο εξασφαλίζει ότι οι εργαζόμενοι 
και συνεργάτες του λαμβάνουν γνώση και έχουν απο¬ 
δεχτεί τα μέτρα για την Ασφάλεια και την Ακεραιότητα 
των Δικτύων και Υπηρεσιών. 

2. Ο πάροχος οφείλει να ενημερώνει με πρόσφορα 
μέσα και να εκπαιδεύει τους εργαζόμενους και συνερ¬ 
γάτες του σχετικά με τα μέτρα της παραγράφου 1. 

3. Οι εργαζόμενοι και συνεργάτες του παρόχου, οι 
οποίοι αποκτούν πρόσβαση στα ΣΔΥ και τα δεδομένα 
αυτών δεν επιτρέπεται να αποκαλύπτουν οποιαδήποτε 
πληροφορία ή στοιχείο υποπίπτει στην αντίληψή τους 
ή την κατοχή τους, ως αποτέλεσμα της φύσης της ερ¬ 
γασίας τους. 

4. Οι εργαζόμενοι και συνεργάτες του παρόχου υπο- 
χρεούνται να ενημερώνουν άμεσα το αρμόδιο προσω¬ 
πικό του σε περίπτωση που υποπέσει στην αντίληψή 
τους ένα κενό ασφάλειας ή σχετικό περιστατικό που 
θέτει σε κίνδυνο την Ασφάλεια και την Ακεραιότητα 
των παρεχόμενων Δικτύων και Υπηρεσιών Ηλεκτρονικών 
Επικοινωνιών. 

Αρθρο 9 

Φυσική Ασφάλεια 

1. Ο πάροχος οφείλει να μεριμνά για τη φυσική ασφά¬ 
λεια των εγκαταστάσεων στις οποίες είναι εγκατεστη¬ 
μένα ΣΔΥ. Τα μέτρα που λαμβάνει ο πάροχος για τη 
φυσική ασφάλεια περιλαμβάνουν την αποτροπή μη 
εξουσιοδοτημένης πρόσβασης και την προστασία από 
φυσικές καταστροφές, που προκαλούνται από φαινό¬ 
μενα όπως ο σεισμός, η υγρασία, οι πλημμύρες, η υπερ¬ 
θέρμανση, η φωτιά, ο κεραυνός. 

2. Ο πάροχος οφείλει να διαθέτει και να εφαρμόζει 
διαδικασία φυσικής πρόσβασης, στην οποία περιγράφο- 
νται αναλυτικά όλες οι ενέργειες που απαιτούνται για 
την φυσική πρόσβαση των εργαζομένων, συνεργατών 
και επισκεπτών στις εγκαταστάσεις του. 

3. Ο πάροχος οφείλει να ορίσει ασφαλείς χώρους 


εντός των εγκαταστάσεών του, στους οποίους εγκαθί¬ 
στανται τα ΣΔΥ. Οι χώροι αυτοί πρέπει να προστατεύ¬ 
ονται με επιπρόσθετους ισχυρούς μηχανισμούς ασφά¬ 
λειας και ελεγχόμενης πρόσβασης, τηρουμένης της 
κείμενης νομοθεσίας, οι οποίοι επιτρέπουν τον έλεγχο 
της πρόσβασης και την ταυτοποίηση των ατόμων που 
εισέρχονται σε αυτούς. Ενδεικτικά αναφέρονται τα ακό¬ 
λουθα μέτρα: κλειστό κύκλωμα τηλεόρασης, αυτόματο 
σύστημα συναγερμού που αναφέρει κάθε εξωτερική 
παραβίαση εντός των χώρων, ειδικές κάρτες αναγνώ¬ 
ρισης για τους εργαζόμενους και τους συνεργάτες του 
παρόχου. 

4. Ο πάροχος οφείλει να λαμβάνει υπόψη του, κατά την 
επιλογή ή κατασκευή των εγκαταστάσεων στους οποί¬ 
ους εγκαθιστά ΣΔΥ, καθώς και κατά την τοποθέτηση 
εξοπλισμού και υλοποίηση μέτρων φυσικής προστασίας, 
τις ιδιαίτερες φυσικές και άλλες συνθήκες, οι οποίες 
επικρατούν στην περιοχή. Ενδεικτικά αναφέρονται τα 
ακόλουθα μέτρα: ανιχνευτής φωτιάς, θερμοκρασίας και 
υγρασίας. 

5. Ο πάροχος μεριμνά ώστε τα κρίσιμα στοιχεία του 
δικτύου να είναι εγκατεστημένα σε διαφορετικές εγκα¬ 
ταστάσεις ή σε χώρους φυσικά ανεξάρτητους. Όπου 
αυτό δεν είναι δυνατόν, αυτά θα πρέπει να προστα¬ 
τεύονται από ανεξάρτητα μέσα φυσικής προστασίας. 

6. Ο πάροχος επιλέγει, όπου είναι τεχνικά εφικτό, 
την υπόγεια εγκατάσταση καλωδίων από την εναέρια 
εγκατάσταση. 

7. Ο πάροχος οφείλει να συνεργάζεται με τις υπηρε¬ 
σίες, οι οποίες ενδεχομένως εκτελούν εργασίες δημό¬ 
σιου ενδιαφέροντος, όπως, ενδεικτικά, έργα οδοποιίας 
ή αποχέτευσης, με στόχο την ελαχιστοποίηση της πι¬ 
θανότητας ζημίας στα ΣΔΥ. 

8. Ο πάροχος οφείλει να μεριμνά για την τακτική 
συντήρηση των εγκαταστάσεων, στις οποίες είναι εγκα¬ 
τεστημένα ΣΔΥ. 

Αρθρο 10 
Εφεδρεία 

1. Ο πάροχος υποχρεούται να εξασφαλίζει ότι υπάρ¬ 
χει στο δίκτυό του η κατάλληλη εφεδρεία ούτως ώστε 
πιθανή βλάβη σε κάποιο ΣΔΥ να μην επηρεάσει καθο¬ 
ριστικά τη λειτουργία του δικτύου ή τις παρεχόμενες 
υπηρεσίες. 

2. Ο πάροχος οφείλει να υλοποιεί λύσεις εφεδρείας, 
οι οποίες είναι ανάλογες της κρισιμότητας των ΣΔΥ, 
όπως αυτή έχει προκόψει από την Αξιολόγηση Επικιν- 
δυνότητας. Γ ια τα κρίσιμα ΣΔΥ, ο πάροχος υλοποιεί 
λύσεις αυτόματης εφεδρείας, οι οποίες επιτρέπουν την 
αδιάλειπτη λειτουργία του δικτύου. 

3. Σε περιπτώσεις που για κρίσιμα ΣΔΥ δεν είναι δυ¬ 
νατή η ύπαρξη μηχανισμού αυτόματης εφεδρείας, ο 
πάροχος οφείλει να λάβει όλα τα απαραίτητα μέτρα και 
να προβεί στις απαραίτητες ενέργειες για την ταχεία 
αποκατάσταση των λειτουργιών τους και την ελαχιστο- 
ποίηση των επιπτώσεων ενδεχόμενης βλάβης αυτών. 
Ο πάροχος οφείλει να προβεί σε σχεδίασμά, δοκιμή 
και έγγραφη τεκμηρίωση των μέτρων της παρούσας 
παραγράφου. 

4. Όπου αυτό είναι εφαρμόσιμο, ο πάροχος υλοποιεί 
την εφεδρεία κατά τέτοιο τρόπο ώστε τα ΣΔΥ, τα οποία 
παρέχουν εφεδρεία μεταξύ τους, να είναι τοποθετημένα 
σε διαφορετικές εγκαταστάσεις. Εάν τα ΣΔΥ αυτά δεν 

είναι τεχνικά εφικτό να τοποθετηθούν σε διαφορετικές 
εγκαταστάσεις, θα πρέπει, όπου αυτό είναι δυνατόν, να 
είναι τοποθετημένα σε χώρους με ανεξάρτητα μέσα 
φυσικής προστασίας. 

5. Ο πάροχος διασφαλίζει ότι υπάρχουν λειτουργικά 
διαθέσιμοι εφεδρικοί μηχανισμοί εναλλακτικής και φυ¬ 
σικά ανεξάρτητης όδευσης, ιδίως στο δίκτυο κορμού 
μετάδοσης, μεταγωγής και δρομολόγησης. 

Αρθρο 11 

Τροφοδοσία Ισχύος 

1. Ο πάροχος οφείλει να μεριμνά για την προστασία 
των ΣΔΥ από διακοπές ή διαταραχές του δημοσίου 
δικτύου τροφοδοσίας ισχύος, ώστε να εξασφαλίζεται 
η αδιάλειπτη λειτουργία των στοιχείων αυτών. 

2. Ο πάροχος οφείλει να μεριμνά ώστε η παροχή του 
δημοσίου δικτύου τροφοδοσίας ισχύος προς τα ΣΔΥ 
να γίνεται βάσει των ενδεδειγμένων προδιαγραφών. 

3. Στην περίπτωση διακοπής του δημοσίου δικτύου 
τροφοδοσίας ισχύος, ο πάροχος οφείλει να εφαρμόζει 
τρόπους/μέσα εφεδρικής τροφοδοσίας (ενδεικτικά: εφε¬ 
δρικές συστοιχίες, μπαταρίες, γεννήτριες) που ενεργο¬ 
ποιούνται αυτόματα. Για τον καθορισμό του χρόνου για 
τον οποίο εξασφαλίζεται η συνέχεια λειτουργίας των 
ΣΔΥ μέσω εφεδρικής τροφοδοσίας λαμβάνονται υπόψη 
τα αποτελέσματα της Αξιολόγησης Επικινδυνότητας. 

4. Όπου αυτό είναι δυνατόν, τα ΣΔΥ δεν εξυπηρετού¬ 
νται από την ίδια πηγή τροφοδοσίας. 

5. Τα εφαρμοζόμενα μέσα συντηρούνται σύμφωνα με 
τις προδιαγραφές του κατασκευαστή και λαμβάνονται 
όλα τα μέτρα για την εξασφάλιση της εύρυθμης λει¬ 
τουργίας τους. Σε περίπτωση που για τη λειτουργία 
των μέσων εφεδρικής τροφοδοσίας απαιτούνται πρώ¬ 
τες ύλες ή άλλα υλικά, ο πάροχος οφείλει να διαθέτει 
και να εφαρμόζει διαδικασίες για την εξασφάλιση της 
επαρκούς διαθεσιμότητάς τους. 

Αρθρο 12 
Λογική Πρόσβαση 

1. Ο πάροχος οφείλει να διαθέτει μηχανισμούς ελέγ¬ 
χου λογικής πρόσβασης για την απόκτηση πρόσβασης 
των εργαζομένων και συνεργατών του στα ΣΔΥ. Κατ’ 
ελάχιστον ο έλεγχος πρόσβασης επιτυγχάνεται με τη 
χρήση ενός λογαριασμού πρόσβασης που αποτελείται 
από ένα ζεύγος ονόματος χρήστη και κωδικού πρό¬ 
σβασης. 

2. Κατά τη λογική πρόσβαση των εργαζομένων και συ¬ 
νεργατών του παρόχου στα ΣΔΥ θα πρέπει να εξασφα¬ 
λίζεται η αντιστοίχιση του συγκεκριμένου προσώπου 
με την πρόσβαση και τις ενέργειες που τελούνται σε 
κάθε ΣΔΥ, είτε αυτή πραγματοποιείται από προσωπικό 
λογαριασμό πρόσβασης είτε από κοινό ή προκαθορι¬ 
σμένο λογαριασμό. Η αντιστοίχιση αυτή θα πρέπει να 
καταγράφεται σε σχετικό αρχείο. 

3. Ο πάροχος οφείλει να καταγράφει τις διαφορετικές 
κατηγορίες χρηστών και τα δικαιώματα πρόσβασης που 
αποδίδονται σε αυτές για κάθε ΣΔΥ. 

4. Ο πάροχος οφείλει να διαθέτει διαδικασία διαχείρι¬ 
σης χρηστών, στην οποία περιγράφεται κάθε περίπτωση 
προσθήκης ή διαγραφής χρηστών και η απονομή και 
η μεταβολή των δικαιωμάτων ή επιπέδων πρόσβασης. 


5. Ο πάροχος οφείλει να διαθέτει κανόνες, οι οποίοι 
τηρούνται σε σχετικό αρχείο, αναφορικά με τη δημι¬ 
ουργία και διαχείριση των λογαριασμών πρόσβασης. 

6. Η λογική πρόσβαση εργαζομένων και συνεργατών 
στα ΣΔΥ θα πρέπει να περιορίζεται στις περιπτώσεις 
που αυτό είναι απαραίτητο για τις επιχειρησιακές ανά¬ 
γκες του παρόχου. 

7. Ο πάροχος οφείλει να έχει καταγεγραμμένα τα ΣΔΥ, 
στα οποία επιτρέπεται η λογική πρόσβαση, καθώς και 
τους τρόπους με τους οποίους πραγματοποιείται αυτή 
από τους εργαζόμενους και τους συνεργάτες. 

8. Ο πάροχος οφείλει να διατηρεί αρχείο με τους 
εργαζόμενους και συνεργάτες, οι οποίοι έχουν εξουσι¬ 
οδοτηθεί για χρήση της λογικής πρόσβασης. 

9. Η λογική πρόσβαση των εργαζομένων και συνεργα¬ 
τών πραγματοποιείται με χρήση μηχανισμών ασφαλούς 
αυθεντικοποίησης και κρυπτογράφησης. 

10. Η λογική πρόσβαση των συνεργατών του παρό¬ 
χου θα πρέπει να επιτρέπεται μόνο για συγκεκριμένο 
χρονικό διάστημα, λαμβανομένου υπόψη του απαιτού- 
μενου χρόνου διεκπεραίωσης της αντίστοιχης εργασί¬ 
ας. Αυτό είναι δυνατόν είτε με τη χρήση προσωρινών 
κωδικών, οι οποίοι θα μεταβάλλονται μετά το πέρας 
του προκαθορισμένου χρονικού διαστήματος, είτε με 
την απενεργοποίηση των λογαριασμών μετά το πέρας 
του διαστήματος αυτού. 

11. Ο πάροχος οφείλει να επιτρέπει τη λογική πρό¬ 
σβαση των συνεργατών του μόνο κατόπιν έγκρισης των 
σχετικών αιτημάτων, στα οποία αναγράφονται όλες οι 
σχετικές πληροφορίες (λόγος της πρόσβασης, σύστημα, 
χρονικό διάστημα). 

Αρθρο 13 

Ασφάλεια Δικτύων από Εξωτερικά Δίκτυα 

1. Ο πάροχος οφείλει να πραγματοποιεί λογικό δι¬ 
αχωρισμό του δικτύου του από εξωτερικά δίκτυα και 
κατάτμηση αυτού σε ζώνες ασφάλειας ή υποδίκτυα με 
στόχο την απομόνωση των ΣΔΥ σε ζώνες ασφάλειας, 
τον έλεγχο ροής δεδομένων μεταξύ τους και την προ¬ 
στασία από κακόβουλες ενέργειες. 

2. Γ ια την εφαρμογή της παραγράφου 1 του παρόντος 
άρθρου, ο πάροχος οφείλει να διαθέτει μηχανισμούς και 
συστήματα (ενδεικτικά αναφέρονταί: αναχώματα ασφά¬ 
λειας, συστήματα ανίχνευσης και αποτροπής εισβολών, 
λίστες ελέγχου πρόσβασης, ιδεατά ιδιωτικά δίκτυα), των 
οποίων η λειτουργία και η τεχνική διαμόρφωση λαμ¬ 
βάνει υπόψη τις διεθνείς, ευρέως αποδεκτές πρακτικές 
και πρότυπα και την Αξιολόγηση Επικινδυνότητας, όπως 
περιγράφεται στο άρθρο 5 του παρόντος Κανονισμού. 

3. Ο πάροχος οφείλει να διατηρεί τη διαμόρφωση των 
προαναφερομένων μηχανισμών και συστημάτων πλήρως 
επικαιροποιημένη στην περίπτωση ύπαρξης αποδεδειγ¬ 
μένων αδυναμιών και κενών ασφάλειας των μηχανισμών 
αυτών και εφόσον δεν υφίστανται συμπληρωματικοί 
μηχανισμοί ασφάλειας σύμφωνα με την πραγματοποι- 
ηθείσα Αξιολόγηση Επικινδυνότητας. 

4. Η λειτουργία των μηχανισμών και συστημάτων του 
παρόντος άρθρου πρέπει να είναι απρόσκοπτη και συ¬ 
νεχής, με την εξαίρεση των περιπτώσεων προγραμμα¬ 
τισμένης συντήρησης ή αναβάθμισης. 

5. Ο πάροχος οφείλει να παραμετροποιεί και να δι¬ 
αμορφώνει τους μηχανισμούς και τα συστήματα του 
παρόντος άρθρου κατά τέτοιο τρόπο ώστε να επιτυγ- 

χάνεται ο περιορισμός της εξάπλωσης και των επιπτώ¬ 
σεων του κακόβουλου λογισμικού. 

6. Ο πάροχος οφείλει να καταγράφει την αρχιτεκτο¬ 
νική που έχει υλοποιηθεί τις ζώνες ασφάλειας και τα 
ΣΔΥ που έχουν τοποθετηθεί σε κάθε ζώνη, λαμβάνο- 
ντας υπόψη τους μηχανισμούς και τα συστήματα της 
παραγράφου 1 του παρόντος άρθρου, που χρησιμοποιεί. 

7. Στην περίπτωση που διατίθενται στο κοινό υπη¬ 
ρεσίες που απαιτούν πρόσβαση σε εξυπηρετητές από 
εξωτερικά δίκτυα (αναφέρονται ενδεικτικά οι υπηρεσίες 
ηλεκτρονικού ταχυδρομείου), τα ΣΔΥ που προσφέρουν 
αυτές τις υπηρεσίες πρέπει να τοποθετούνται σε μία ή 
περισσότερες αποστρατικοποιημένες ζώνες. 

Άρθρο 14 

Διαχείριση και Παρακολούθηση Δικτύου 

1. Ο πάροχος οφείλει να παρακολουθεί την υφιστάμε¬ 
νη κίνηση του δικτύου και τη διαθεσιμότητα των προ- 
σφερόμενων υπηρεσιών, να πραγματοποιεί συνεχείς 
μετρήσεις κίνησης και φόρτου του δικτύου να αναλύει 
τα προβλήματα και να προβλέπει τις μελλοντικές του 
ανάγκες, ώστε να προβαίνει έγκαιρα στις απαραίτητες 
ενέργειες για τη διασφάλιση της διαθεσιμότητας, όπως 
είναι, ενδεικτικά, η εισαγωγή νέων ΣΔΥ, η επέκταση ή 
αναβάθμιση υφιστάμενων ΣΔΥ και η αλλαγή στη δια¬ 
μόρφωση των ΣΔΥ. 

2. Ο πάροχος οφείλει να προστατεύει το δίκτυό του 
από συνθήκες αυξημένης κίνησης. Ο πάροχος χρησιμο¬ 
ποιεί τεχνικές διαχείρισης κίνησης για να παρακολουθεί 
και να ελέγχει την κίνηση στο δίκτυό του και να εντο¬ 
πίζει έγκαιρα την αύξηση κίνησης, προβαίνοντας στις 
κατάλληλες ενέργειες ώστε να προστατεύει το δίκτυό 
του από ενδεχόμενη συμφόρηση λόγω αυξημένης κί¬ 
νησης, εξασφαλίζοντας παράλληλα τη βελτιστοποίηση 
της απόδοσης του δικτύου. 

3. Ο πάροχος οφείλει να προβαίνει σε προβλέψεις 
αναφορικά με περιοδικά ή μη γεγονότα, τα οποία ενδέ¬ 
χεται να προκαλέσουν σημαντική αύξηση της κίνησης 
στο δίκτυό του, όπως είναι, ενδεικτικά, οι εθνικές ή θρη¬ 
σκευτικές εορτές και οι διαγωνισμοί εθνικής εμβέλειας 
σε ιδιαίτερα περιορισμένο χρονικό διάστημα. Επίσης, 
οφείλει να παρακολουθεί την επικαιρότητα, στο βαθμό 
που αυτή ενδέχεται να επηρεάσει την κίνηση στο δίκτυό 
του, όπως, ενδεικτικά, σε περίπτωση καταστροφών ή 
φυσικών φαινομένων, εθνικής ή τοπικής εμβέλειας. 

4. Ο πάροχος οφείλει να καταγράφει τις τεχνικές 
διαχείρισης κίνησης και τις συνθήκες υπό τις οποίες 
τις εφαρμόζει. Καταγράφει, επίσης, τα μέτρα τα οποία 
χρησιμοποιεί προκειμένου να εξασφαλίσει την προτε¬ 
ραιότητα της κίνησης προς τις υπηρεσίες έκτακτης 
ανάγκης, ιδιαίτερα σε καταστάσεις εκτάκτων συνθηκών. 

5. Ο πάροχος εξασφαλίζει τους απαραίτητους μη¬ 
χανισμούς, ώστε πιθανή βλάβη σε κάποιο ΣΔΥ να μην 
επηρεάσει καθοριστικά τη λειτουργία του δικτύου ή τις 
παρεχόμενες υπηρεσίες. 

6. Ο πάροχος οφείλει να διαθέτει κατάλληλους μη¬ 
χανισμούς για τη διαχείριση του δικτύου του, ώστε να 
προλαβαίνει τυχόν βλάβες ή να τις αποκαθιστά άμεσα 
σε περίπτωση εμφάνισής τους, όπως, ενδεικτικά, βλα- 
βοληψία, προληπτική συντήρηση, διαχείριση ανταλλα¬ 
κτικών, διαδικασία εσωτερικής κλιμάκωσης αναφοράς 
προβλημάτων, δείκτες αποκατάστασης βλαβών με τους 
προμηθευτές. 


7. Ο πάροχος αξιολογεί και αξιοποιεί πιθανές αναφο¬ 
ρές που προκύπτουν από χρήστες του δικτύου σχετικά 
με προβλήματα που παρουσιάζονται αναφορικά με τη 
διαθεσιμότητα. 

8. Ο πάροχος ενημερώνεται συνεχώς, μέσω συστημά¬ 
των παρακολούθησης και ενημέρωσης, για ενέργειες ή 
αλλαγές που γίνονται στα ΣΔΥ, οι οποίες είναι πιθανόν 
να οδηγήσουν στην εκδήλωση περιστατικού ασφάλειας. 
Ενδεικτικά, και όχι περιοριστικά, αναφέρονται οι επα¬ 
νειλημμένες ανεπιτυχείς προσπάθειες πρόσβασης, οι 
αλλαγές στη διαμόρφωση των ΣΔΥ, οι αλλαγές στην 
κατάσταση και τη λειτουργία των ΣΔΥ, όπως η επανεκ¬ 
κίνηση ή η βίαιη διακοπή λειτουργίας των ΣΔΥ. 

Άρθρο 15 

Συντήρηση και Διαχείριση Αλλαγών 

1. Ο πάροχος οφείλει να εκτελεί προληπτική συντή¬ 
ρηση του εξοπλισμού του, καθώς και των κτηρίων στα 
οποία αυτός στεγάζεται, βάσει προδιαγεγραμμένου 
χρονοδιαγράμματος, προκειμένου να ελαχιστοποιηθεί 
η πιθανότητα δυσλειτουργίας του δικτύου και των πα¬ 
ρεχόμενων υπηρεσιών. 

2. Ο πάροχος υποχρεούται να πραγματοποιεί τις 
εργασίες συντήρησης, αναβάθμισης ή άλλες τεχνικές 
επεμβάσεις στο δίκτυο και τις παρεχόμενες υπηρεσίες, 
χωρίς να διακόπτεται η λειτουργία τους. Όπου αυτό δεν 
είναι τεχνικά εφικτό, ο πάροχος επιλέγει οι εργασίες 
αυτές να πραγματοποιούνται σε ώρες χαμηλής κίνησης. 

3. Ο πάροχος οφείλει να διαθέτει διαδικασία δια¬ 
χείρισης αλλαγών, στην οποία περιγράφονται όλες οι 
ενέργειες που απαιτούνται για κάθε αλλαγή στο υλικό 
ή λογισμικό των ΣΔΥ. 

4. Ο πάροχος εξασφαλίζει ότι υπάρχουν ανά πάσα 
στιγμή διαθέσιμα αντίγραφα ασφαλείας της πλέον πρό¬ 
σφατης διαμόρφωσης του εξοπλισμού του, τα οποία 
είναι απαραίτητα για την αποκατάσταση του δικτύου 
του και των παρεχόμενων υπηρεσιών. Τα αντίγραφα 
ασφαλείας φυλάσσονται σε προστατευμένο χώρο. 

Άρθρο 16 

Καταγραφή Ενεργειών 

1. Ο πάροχος εξασφαλίζει ότι, κατ’ ελάχιστο, καταγρά¬ 
φονται οι ακόλουθες ενέργειες (ΕναηΙ ίορςίηρ): 

α) οι προσβάσεις (επιτυχείς και ανεπιτυχείς προσπά¬ 
θειες) στα ΣΔΥ, καθώς και στους χώρους και τις εγκα¬ 
ταστάσεις αυτών, 

β) οι ενέργειες των χρηστών κατά την χρήση των ΣΔΥ, 

γ) οι μεταβολές στη διαμόρφωση των ΣΔΥ, 

δ) η αποσύνδεση/διακοπή της δικτυακής σύνδεσης 
ενός ΣΔΥ, η ανίχνευση σύνδεσης συστήματος που φέρει 
δικτυακή διεύθυνση που ήδη χρησιμοποιείται από άλλο 
ΣΔΥ και η επανεκκίνηση ή βίαιη διακοπή λειτουργίας 
ΣΔΥ. 

2. Ο πάροχος διατηρεί καταγεγραμμένη: α) την αρ¬ 
χιτεκτονική και τις επιμέρους μεθόδους δημιουργίας, 
συλλογής, αποθήκευσης και διαχείρισης των αρχείων 
καταγραφής, β) την περιγραφή του περιεχομένου αυτών 
και γ) τα μέτρα για τη διασφάλιση της ακεραιότητας, 
της εμπιστευτικότητας και της διαθεσιμότητας αυτών. 

3. Ο πάροχος εξασφαλίζει ότι οι απαιτούμενες κατα¬ 
γραφές είναι πλήρεις και συνεχείς. 

4. Ο πάροχος εξασφαλίζει ότι οι καταγεγραμμένες 
πληροφορίες προστατεύονται από οποιαδήποτε αλλοί¬ 
ωση και μη εξουσιοδοτημένη πρόσβαση. 

Άρθρο 17 

Διαχείριση Περιστατικών Ασφάλειας 

1. 0 πάροχος οφείλει να εφαρμόζει διαδικασία Δια¬ 
χείρισης Περιστατικών Ασφάλειας, η οποία θα ενερ¬ 
γοποιείται αμελλητί σε κάθε περίπτωση περιστατικού 
ασφάλειας. 

2. Η διαδικασία Διαχείρισης Περιστατικών Ασφάλειας 
προβλέπει τις ακόλουθες ενέργειες: α) την καταγραφή 
στοιχείων για κάθε περιστατικό ασφάλειας, β) τη διε- 
ρεύνηση των αιτιών και τον προσδιορισμό των τεχνικών 
ή/και οργανωτικών αδυναμιών στις οποίες ενδεχομένως 
οφείλεται το περιστατικό ασφάλειας, γ) την υλοποίη¬ 
ση των ενεργειών αποκατάστασης με συγκεκριμένο 
χρονοδιάγραμμα και δ) την ενημέρωση του Υπεύθυνου 
Ασφάλειας και Ακεραιότητας Δικτύου και Υπηρεσιών, 
των αρμοδίων στελεχών του παρόχου και των αρμο¬ 
δίων Αρχών. 

3. Ο πάροχος οφείλει να διατηρεί όλα τα έγγραφα 
που σχετίζονται με τα περιστατικά ασφάλειας, από τα 
οποία θα τεκμηριώνεται η εκτέλεση των αντίστοιχων 
προβλεπόμενων ενεργειών. 

Αρθρο 18 

Εσωτερικός Έλεγχος για την Ασφάλεια και την Ακε¬ 
ραιότητα των Δικτύων και Υπηρεσιών 

1. Ο πάροχος οφείλει να διαθέτει και να εφαρμόζει δι¬ 
αδικασία εσωτερικού ελέγχου εφαρμογής των Μέτρων 
για την Ασφάλεια και την Ακεραιότητα των Δικτύων και 
Υπηρεσιών, στην οποία περιγράφονται τα ακόλουθα 
στάδια: 

α) προετοιμασία του ελέγχου (καθορισμός ΣΔΥ/εγκα- 
ταστάσεων/επιμέρους πολιτικών που θα ελεγχθούν, 
χρονοδιάγραμμα, κλπ), 

β) διεξαγωγή του ελέγχου, 

γ) αποτελέσματα του ελέγχου (τυχόν ευρήματα, επι- 
γενόμενες ενέργειες κλπ). 


2. Για κάθε εσωτερικό έλεγχο, ο πάροχος οφείλει 
να διατηρεί σε αρχείο την τεκμηρίωση κάθε σταδίου 
του ελέγχου. Ο εσωτερικός έλεγχος είναι δυνατόν να 
πραγματοποιείται από εξωτερικό φορέα ή από εξουσι¬ 
οδοτημένους προς τούτο εργαζόμενους του παρόχου. 

Αρθρο 19 

Έλεγχος 

Οι πάροχοι υποβάλλονται σε έλεγχο ασφάλειας, αυ- 
τεπαγγέλτως ή κατόπιν καταγγελίας, που διενεργείται 
από την Αρχή Διασφάλισης του Απορρήτου των Επι¬ 
κοινωνιών (Α.Δ.Α.Ε.), σύμφωνα με τα προβλεπόμενα στο 
άρθρο 37 του ν.4070/2012 (ΦΕΚ Α’ 82/2012). Κατά τη διε¬ 
νέργεια του ελέγχου της, η Α.Δ.Α.Ε. έχει την εξουσία και 
τις αρμοδιότητες που προβλέπονται από το ν.3115/2003 
(Α’47), το ν.703/1977 (Α’ 278) και το ν.3674/2008 (Α’ 136), 
όπως ισχύουν. 

Αρθρο 20 
Τελικές Διατάξεις 

Οι όροι του παρόντος Κανονισμού είναι υποχρεωτικοί 
για τον πάροχο και, σε περίπτωση που απαιτηθεί η κα¬ 
τάρτιση εκ μέρους του παρόχου πολιτικής ασφάλειας, 
περιλαμβάνονται στους όρους αυτής. 

Αρθρο 21 
Έναρξη Ισχύος 

Η ισχύς του παρόντος Κανονισμού αρχίζει 6 μήνες 
μετά τη δημοσίευσή του στην Εφημερίδα της Κυβερ- 
νήσεως. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

Μαρούσι, 3 Ιουλίου 2013 
Ο Πρόεδρος 

ΑΝΔΡΕΑΣ ΛΑΜΠΡΙΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: ΙιΙίρ://νννννν.βί. 9 Γ - β-πιαΜ: ννβόπΐ3δ1βΓ.β1@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 7421507 130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































